ΝΕΟΕΛΛΗΝΙΚΗ ΓΛΩΣΣΑ Β ΄ ΓΥΜΝΑΣΙΟΥ ( Β2)

Αγαπημένα μου παιδιά,

Οι συνθήκες για όλους μας είναι δύσκολες ! Θα προσπαθήσουμε όμως να αντέξουμε, να παρακάμψουμε τις δυσκολίες και να είμαστε δημιουργικοί όσο καιρό θα είμαστε μακριά.

Προτείνω να ασχοληθείτε με τις παρακάτω ερωτήσεις στην προσπάθεια μιας επανάληψης της ύλης που διδαχτήκατε.

Οι εργασίες σας θα αποσταλούν με ηλεκτρονικό ταχυδρομείο σε μία από τις εξής διευθύνσεις: dina65@sch.gr ή dinageor1@yahoo.gr

Περιμένω τη δουλειά σας κι είμαι σίγουρη ότι θα είστε συνεπείς.

 **ΕΠΑΝΑΛΗΠΤΙΚΕΣ ΑΣΚΗΣΕΙΣ**

**1. Να αναφέρετε τη διάθεση των ρημάτων των παρακάτω προτάσεων.**

- Ο Νίκος κοιμάται.

- Εχτές έτρεξα πολύ και κουράστηκα.

- Τα χιόνια έλιωσαν από την άνοδο της θερμοκρασίας.

- Η Μαρία περιποιείται πολύ τα μαλλιά της.

- Οι περισσότεροι άνθρωποι ξεκουράζονται τις μεσημεριανές ώρες.

- Οι μαθητές ετοιμάζονται για τις εξετάσεις.

- Οι επισκέπτες της Ακρόπολής θαυμάζουν περισσότερο τον Παρθενώνα.

- Τα περισσότερα αντικείμενα του σπιτιού καταστράφηκαν από την μανία της πυρκαγιάς.

- Το αυτοκίνητο κινείται με σταθερή ταχύτητα.

- Μην κρύβεσαι πίσω από το δάχτυλό σου.

- Ο Δημήτρης κάθεται με τις ώρες στον καναπέ και βλέπει τηλεόραση.

**2. Να αναφέρετε αν τα ρήματα των παρακάτω προτάσεων είναι μονόπτωτα ή δίπτωτα. Στα δίπτωτα ρήματα να αναφέρετε ποιο είναι το άμεσο και ποιο το έμμεσο αντικείμενο.**

- Η Μαρία μοιάζει της μητέρας της.

- Ο δάσκαλος μαθαίνει στα παιδιά κιθάρα.

- Ο παραδοσιακός σύλλογος χόρεψε ωραίους χορούς.

- Συνήθως το βράδυ βλέπω τηλεόραση.

- Έδωσα της φίλης μου ένα βιβλίο.

- Δάνεισα στον φίλο μου το ποδήλατό μου.

- Μας ξέφυγε μια καλή ευκαιρία.

- Περιμένω το λεωφορείο εδώ και μια ώρα.

- Λίγοι άνθρωποι ζουν καλή ζωή.

- Μη λες σε μένα αυτά τα ψέματα.

- Αφαίρεσαν το δίπλωμα οδήγησης από το Νίκο χτες το βράδυ.

- Γράφω επιστολή για μια εφημερίδα.

**3. Να αναγνωρίσετε την έγκλιση στην οποία βρίσκονται τα ρήματα των προτάσεων.**

- Ας μείνουμε λίγο ακόμα εδώ.

- Ακούστε αυτό που σας λέω.

- Οι φίλοι μου θα έρθουν αργότερα.

- Μην προσπαθείς ακατόρθωτα πράγματα.

- Να σε περιμένω ή να φύγω;

- Να κάνεις ό,τι σου λέω.

- Ανοίγεις το παράθυρο;

**4. Να αναφέρετε τη χρονική βαθμίδα και το ποιόν ενέργειας των ρημάτων των προτάσεων.**

- Έχω έρθει πολλές φορές εδώ. …………………… ……………………..

- Θα ακολουθώ πιστά τις οδηγίες. …………………… ……………………..

- Ο καιρός είχε χαλάσει το πρωί. ……………………. ……..………………

- Ήμουν πολύ κουρασμένος εχτές. ……………………. …………………….

- Θα έχω φύγει μέχρι το μεσημέρι. …………………… …………………….

- Σε άκουσα πολύ προσεκτικά. …………………… …………………….

- Θα στηρίξω κάθε σου απόφαση. ………………….. …………………….

**5. Να σημειώσετε την κατηγορία στην οποία ανήκουν τα παρακάτω σύνθετα.**

|  |  |  |  |
| --- | --- | --- | --- |
| **ΠΑΡΑΤΑΚΤΙΚΑ**  | **ΠΡΟΣΔΙΟΡΙΣΤΙΚΑ**  | **ΑΝΤΙΚΕΙΜΕΝΙΚΑ**  | **ΚΤΗΤΙΚΑ**  |
| ανοιγοκλείνω  |
| γκριζομάλλης  |
| παλαιοπώλης  |
| φτωχόσπιτο  |
| μεγαλόψυχος  |
| επιπλοποιός  |